ขอถามหน่อยค่ะคือว่าประจำเดือนขัดอะค่ะบางเดือนก็ขาดไปบางเดือนก็มาไม่ตรงกันบางเดือนต้องทานยาขับเลือดอะค่ะกว่าจะมาในเเต่ละเดือนเเละก่อนที่จะมาก็จะมีอาการปวดท้องมีสิวขึ้นเเบบนี้เป็นอาการปกติมั้ยค่ะ
สวัสดีค่ะ หากนับได้ระยะห่างระหว่างรอบประจำเดือนมากกว่า 35 วัน สาเหตุอาจเกิดจาก1. มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้นอกจากนี้อาจเกิดจากมีภาวะไทรอยด์ฮอร์โมนเป็นพิษ หรือไทรอยด์ฮอรโมนต่ำก็ได้ หรือเป็นเนื้องอกของต่อมใต้สมอง แต่จะมีอาการอื่นร่วมด้วย เช่น ปวดศีรษะ การมองเห็นผิดปกติ มีน้ำนมไหลจากเต้านม เป็นต้นดังนั้นหากมีระยะห่างระหว่างรอบประจำเดือนมากกว่า 35 วันในทุกรอบ แนะนำควรไปพบแพทย์เพื่อหาสาเหตุค่ะ แต่หากมีเพียงระยะห่างระหว่างรอบประจำเดือนที่ไม่สม่ำเสมอ และมีระยะห่างมากกว่า 35 วันในบางรอบเดือน ก็ถือว่าไม่ได้ผิดปกติอะไรค่ะ โดยอาจเกิดอาจมีปัจจัยที่ทำให้ประจำเดือนมาช้ากว่าปกติได้ เช่น มีความเครียด ทำงานหนัก พักผ่อนน้อย ออกกำลังกายหักโหม อดอาหาร มีน้ำหนักลด เป็นต้นส่วนอาการปวดท้องและมีสิวขึ้นก่อนมีประจำเดือน ถือเป็นอาการก่อนมีประจำเดือนที่สามารถพบได้ หากไม่ได้มีอาการปวดท้องที่รุนแรง ก็ไม่ด้อันตรายแต่อย่างใดค่ะ